Kommissionens forordning (EF) nr. 1930/2001

af 1. oktober 2001

om ændring af forordning (EF) nr. 1779/2001 og (EF) nr. 1780/2001 om udstedelse af A-licenser for import af hvidløg

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1047/2001 af 30. maj 2001 om indførelse af en ordning med importlicenser og oprindelsescertifikater og om fastsættelse af ordningen for forvaltning af toldkontingenter for hvidløg fra tredjelande(1), senest ændret ved forordning (EF) nr. 1865/2001(2), og

ud fra følgende betragtninger:

(1) I artikel 2 i Kommissionens forordning (EF) nr. 1779/2001(3) er det fastsat, at ansøgninger om importlicenser i henhold til forordning (EF) nr. 1047/2001 for produkter med oprindelse i Kina, som er indgivet efter den 4. september og før den 3. december 2001, afvises.

(2) I artikel 2 i Kommissionens forordning (EF) nr. 1780/2001(4) er det fastsat, at ansøgninger om importlicenser i henhold til forordning (EF) nr. 1047/2001 for produkter med oprindelse i alle andre tredjelande end Kina og Argentina, som er indgivet efter den 4. september og før den 3. december 2001, afvises.

(3) I artikel 2 i forordning (EF) nr. 1865/2001 er det fastsat, at der for hvert af de kvartaler, der er nævnt i bilag I til forordning (EF) nr. 1047/2001, kan indgives ansøgninger om A-licenser for import af hvidløg fra den anden mandag i den næstsidste måned inden det pågældende kvartal og til og med den sidste fredag i det pågældende kvartal. For kvartalet december 2001/januar 2002/februar 2002 er fristen for indgivelse af ansøgninger om A-licenser for import af hvidløg således rykket frem til den 8. oktober 2001. For at undgå alle administrative komplikationer i forbindelse med indgivelse af ansøgninger om licenser for det pågældende kvartal bør artikel 2 i forordning (EF) nr. 1779/2001 og artikel 2 i forordning (EF) nr. 1780/2001 derfor ændres for at tage hensyn til den nye fremrykkede dato for indgivelse af ansøgninger for det følgende kvartal -

UDSTEDT FØLGENDE FORORDNING:

Artikel 1

Artikel 2 i forordning (EF) nr. 1779/2001 affattes således: "Artikel 2

Ansøgninger om A-importlicenser i henhold til forordning (EF) nr. 1047/2001 for produkter med oprindelse i Kina, der vedrører kvartalet fra den 1. september til den 30. november 2001, og som indgives efter den 4. september og før den 3. december 2001, afvises. Ansøgninger, der vedrører kvartalet fra den 1. december 2001 til den 28. februar 2002, kan indgives fra den 8. oktober 2001."

Artikel 2

Artikel 2 i forordning (EF) nr. 1780/2001 affattes således: "Artikel 2

Ansøgninger om A-importlicenser i henhold til forordning (EF) nr. 1047/2001 for produkter med oprindelse i alle andre tredjelande end Kina og Argentina, der vedrører kvartalet fra den 1. september til den 30. november 2001, og som indgives efter den 4. september og før den 3. december 2001, afvises. Ansøgninger, der vedrører kvartalet fra den 1. december 2001 til den 28. februar 2002, kan indgives fra den 8. oktober 2001."

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. oktober 2001.

På Kommissionens vegne

Franz Fischler

Medlem af Kommissionen

(1) EFT L 145 af 31.5.2001, s. 35.

(2) EFT L 254 af 22.9.2001, s. 3.

(3) EFT L 240 af 8.9.2001, s. 8.

(4) EFT L 240 af 8.9.2001, s. 9.